Jugoslavia forsøkte lenge å være nøytral under andre verdenskrig. Prins Pavle av Jugoslavia, som var prinsregent for kong Petar II av Jugoslavia, skrev under Tremaktspakten i Wien 25. mars 1941 under sterkt press fra fascistene og trusler om invasjon av Jugoslavia. Dette var meget upopulært blant majoriteten i Jugoslavia, og da Wien-delegasjonen kom tilbake 27. mars gjennomførte general Dušan Simović et statskupp og gav makten til den da 17 år gamle Petar. Dermed ugyldiggjorde de avtalen som ble undertegnet i Wien.